Il-Vatikan ħabbar li ċ-ċerimonja tal-kanonizzazzjoni tal-Papa Ġwanni Pawlu t-Tieni u tal-Papa Ġwanni XXIII fis-27 tax-xahar se tintwera live fuq it-TV u swali taċ-ċinema madwar id-dinja kollha. It-trasmissjoni se ssir permezz ta’ disa’ satelleti u 33 camera fi Pjazza San Pietru  miċ-Ċentru Televiżiv tal-Vatikan u Sky TV tat-21 st Century Fox. Sa issa 500 teatru f’50 pajjiż qalu li se jxandru ċ-ċerimonja. Il-Papa Emeritu Benedittu XVI mistenni jattendi għaċ-ċerimonja kemm-il darba jkun jifħaħ.